Document ID: 32014R1392

KOMISSION DELEGOITU ASETUS (EU) N:o 1392/2014,
annettu 20 päivänä lokakuuta 2014,
poisheittämissuunnitelmasta Välimerellä harjoitettavaa tiettyjen pienten pelagisten lajien kalastusta varten
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013 (1) ja erityisesti sen 15 artiklan 6 kohdan ja 18 artiklan 1 ja 3 kohdan,
sekä katsoo seuraavaa:
(1)
Asetuksella (EU) N:o 1380/2013 pyritään lopettamaan asteittain saaliiden poisheittäminen kaikessa unionin kalastuksessa ottamalla käyttöön purkamisvelvoite, joka koskee saalisrajoitusten alaisten lajien saaliita.
(2)
Asetuksen (EU) N:o 1380/2013 15 artiklan 6 kohdassa siirretään komissiolle valta hyväksyä delegoidulla säädöksellä poisheittämissuunnitelmia enintään kolmen vuoden ajaksi niiden yhteisten suositusten perusteella, jotka jäsenvaltiot ovat laatineet kuultuaan asianomaisia neuvoa-antavia toimikuntia.
(3)
Kreikalla, Espanjalla, Ranskalla, Kroatialla, Italialla, Maltalla ja Slovenialla on Välimerellä välitön kalastuksenhoitoetu. Kyseiset jäsenvaltiot ovat Välimeren neuvoa-antavaa toimikuntaa kuultuaan toimittaneet komissiolle yhteiset suositukset (2). Asiaankuuluvilta tieteellisiltä elimiltä on saatu tieteelliset lausunnot. Asetuksen (EU) N:o 1380/2013 18 artiklan 3 kohdan mukaisesti tähän asetukseen olisi sisällytettävä ainoastaan ne yhteisissä suosituksissa esitetyt toimenpiteet, jotka ovat yhdenmukaisia mainitun asetuksen 15 artiklan 6 kohdan kanssa.
(4)
Välimeren osalta asetuksen (EU) N:o 1380/2013 15 artiklassa vahvistetaan purkamisvelvoite, joka koskee kaikkia saalisrajoitusten alaisten lajien saaliita sekä niiden lajien saaliita, joihin sovelletaan neuvoston asetuksen (EY) N:o 1967/2006 (3) liitteessä III määriteltyjä vähimmäiskokoja. Asetuksen (EU) N:o 1380/2013 15 artiklan 1 kohdan a alakohdan mukaisesti purkamisvelvoitetta olisi sovellettava pienten pelagisten lajien, suurten pelagisten lajien sekä teollista tarkoitusta varten pyydettävien lajien kalastuksessa 1 päivästä tammikuuta 2015.
(5)
Yhteisen suosituksen mukaisesti poisheittämissuunnitelmaa olisi sovellettava 1 päivästä tammikuuta 2015 kaikkiin asetuksen (EY) N:o 1967/2006 liitteessä III määriteltyjen vähimmäiskokojen soveltamisalaan kuuluvien pienten pelagisten lajien (eli sardellin, sardiinin, makrillin ja piikkimakrillin) pelagisella välivesitroolilla ja/tai kurenuotalla harjoitettavassa kalastuksessa Välimerellä saatuihin saaliisiin.
(6)
Tahattomien saaliiden käsittelystä aiheutuvien suhteettomien kustannusten välttämiseksi ja asetuksen (EU) N:o 1380/2013 15 artiklan 5 kohdan c alakohdan ii alakohdan mukaisesti on aiheellista vahvistaa purkamisvelvoitetta koskeva de minimis -poikkeus prosenttiosuutena pienten pelagisten lajien kalastuksessa purkamisvelvoitteen alaisena olevien lajien vuotuisesta kokonaissaaliista. Kyseisten jäsenvaltioiden toimittamissa yhteisissä suosituksissa suositetaan de minimis -poikkeusta, koska tahattomien saaliiden käsittelystä aluksella (lajittelu ja pakkaus, varastointi ja säilytys) ja maalla (kuljetus ja varastointi, säilytys, kaupan pitäminen ja jalostus tai hävittäminen erityisjätteenä) aiheutuvat lisäkustannukset ovat suuremmat kuin niiden mahdollisesti tuottama vähäinen, joskus olematon taloudellinen voitto. Jäsenvaltioiden esittämät todisteet arvioi tieteellis-teknis-taloudellinen kalastuskomitea (STECF), jonka päätelmänä oli, että yhteisissä suosituksissa esitettiin tahattomien saaliiden käsittelystä aiheutuvien kustannusten noususta perustellut argumentit ja joissakin tapauksissa niitä tukeva kustannusten laadullinen arvio (4). Edellä esitetty huomioon ottaen ja koska poikkeava tieteellinen tieto puuttuu, on syytä vahvistaa de minimis -poikkeus yhteisissä suosituksissa ehdotettujen prosenttiosuuksien mukaisesti siten, etteivät asetuksen (EU) N:o 1380/2013 15 artiklan 1 kohdan c alakohdan nojalla sallitut tasot ylity.
(7)
Yhteisten suositusten mukaisesti ja ottaen huomioon asetuksen (EU) N:o 1380/2013 15 artiklan 1 kohdassa esitetty aikataulu tätä asetusta olisi sovellettava 1 päivästä tammikuuta 2015. Mainitun asetuksen 15 artiklan 6 kohdan mukaisesti tätä asetusta olisi sovellettava enintään kolme vuotta,
ON HYVÄKSYNYT TÄMÄN ASETUKSEN:
1 artikla
Kohde
Tässä asetuksessa esitetään täytäntöönpanon yksityiskohdat asetuksen (EU) N:o 1380/2013 15 artiklan 1 kohdassa säädetylle purkamisvelvoitteelle, jota sovelletaan Välimerellä 1 päivästä tammikuuta 2015 kaikkiin saaliisiin liitteessä mainittujen, vähimmäiskokojen soveltamisalaan kuuluvien pienten pelagisten lajien kalastuksessa.
2 artikla
Määritelmät
Tässä asetuksessa tarkoitetaan
a)
’vähimmäiskoolla’ asetuksen (EY) N:o 1967/2006 liitteessä III vahvistettua meren eliön vähimmäiskokoa;
’Välimerellä’ 5°36′ läntisestä pituuspiiristä itään olevia Välimeren merivesiä;
b)
’GFCM-alueen maantieteellisellä osa-alueella’ Euroopan parlamentin ja neuvoston asetuksen (EU) N:o 1343/2011 (5) liitteessä I määriteltyä Välimeren yleisen kalastuskomission (GFCM) maantieteellistä osa-aluetta;
c)
’läntisellä Välimerellä’ GFCM-alueen maantieteellisiä osa-alueita 1, 2, 5, 6, 7, 8, 9, 10, 11.1, 11.2, 12;
d)
’pohjoisella Adrianmerellä’ GFCM-alueen maantieteellistä osa-aluetta 17;
e)
’eteläisellä Adrianmerellä ja Joonianmerellä’ GFCM-alueen maantieteellisiä osa-alueita 18, 19 ja 20;
f)
’Maltalla ja Etelä-Sisilialla’ GFCM-alueen maantieteellisiä osa-alueita 15 ja 16;
g)
’Egeanmerellä ja Kreetalla’ GFCM-alueen maantieteellisiä osa-alueita 22 ja 23.
3 artikla
De minimis -poikkeus
Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, seuraavat määrät voidaan heittää pois:
a)
läntisellä Välimerellä enintään 5 prosenttia liitteessä olevan 1 kohdan mukaisessa, välivesitroolilla ja kurenuotalla harjoitettavassa pienten pelagisten lajien kalastuksessa saaduista vähimmäiskokojen soveltamisalaan kuuluvien lajien vuotuisista kokonaissaaliista;
b)
pohjoisella Adrianmerellä enintään 5 prosenttia liitteessä olevan 2 kohdan mukaisessa, välivesitroolilla ja kurenuotalla harjoitettavassa pienten pelagisten lajien kalastuksessa saaduista vähimmäiskokojen soveltamisalaan kuuluvien lajien vuotuisista kokonaissaaliista;
c)
eteläisellä Adrianmerellä ja Joonianmerellä
i)
enintään 3 prosenttia kurenuotalla harjoitettavassa pienten pelagisten lajien kalastuksessa saaduista vähimmäiskokojen soveltamisalaan kuuluvien lajien vuotuisista kokonaissaaliista ja
ii)
vuosina 2015 ja 2016 enintään 7 prosenttia ja vuonna 2017 enintään 6 prosenttia liitteessä olevan 3 kohdan mukaisessa, välivesitroolilla harjoitettavassa pienten pelagisten lajien kalastuksessa saaduista vähimmäiskokojen soveltamisalaan kuuluvien lajien vuotuisista kokonaissaaliista;
d)
Maltalla ja Etelä-Sisiliassa
i)
enintään 3 prosenttia kurenuotalla harjoitettavassa pienten pelagisten lajien kalastuksessa saaduista vähimmäiskokojen soveltamisalaan kuuluvien lajien vuotuisista kokonaissaaliista; sekä
ii)
vuosina 2015 ja 2016 enintään 7 prosenttia ja vuonna 2017 enintään 6 prosenttia liitteessä olevan 4 kohdan mukaisessa, välivesitroolilla harjoitettavassa pienten pelagisten lajien kalastuksessa saaduista vähimmäiskokojen soveltamisalaan kuuluvien lajien vuotuisista kokonaissaaliista;
e)
Egeanmerellä ja Kreetalla enintään 3 prosenttia liitteessä olevan 5 kohdan mukaisessa, kurenuotalla harjoitettavassa pienten pelagisten lajien kalastuksessa saaduista vähimmäiskokojen soveltamisalaan kuuluvien lajien vuotuisista kokonaissaaliista.
4 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 201531 päivään joulukuuta 2017.
Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
Tehty Brysselissä 20 päivänä lokakuuta 2014.

Labels: 20
6